Claudine Picardet

Claudine Picardet (7. elokuuta 1735 Dijon, Ranska - 4. lokakuuta 1820 Pariisi) syntyjään Poullet, myöhemmin Guyton de Morveau oli ranskalainen tieteilijä ja merkittävä tieteellisten teosten kääntäjä. Hänen tieteenalojaan olivat mineralogia, kemia ja meteorologia.
 Elämäkertaa 
Claudine Poulletin isä oli varakas notaari. Poullet solmi avioliiton 20-vuotiaana Burgundin maakunnan korkeimman oikeuden virkailijan, Claude Picardet`n kanssa. Avioparilla oli suuri ikäero. Mies sai pian nimityksen kuninkaallisen tiedeakatemian Dijonin osaston johtajaksi ja vähän myöhemmin kasvitieteellisen puutarhan johtajaksi. Perhe seurusteli paikallisen yläluokan kanssa. Pariskunnan ainoa poika kuoli vuonna 1776.http://www.encyclopedia.com/science/dictionaries-thesauruses-pictures-and-press-releases/picardet-claudine http://www.books.google.fi/books?id=S_NJ7AubQIcC&pg=PA23&redir_esc=y#v=onepage&q&f=false

Vuonna 1782 Claudine Picardet osallistui Louis-Bernard Guyton de Morveaun paikallisella tiedeakatemialla järjestämiin tilaisuuksiin, joissa tutkittiin kemiaa. Hän pääsi myös Guyton de Morveaun assistentiksi ja heidän suhteensa vaikutti muutenkin läheiseltä. Vuonna 1796 Picardet jäi leskeksi ja muutti Pariisiin. Kaksi vuotta myöhemmin hän solmi uuden avioliiton Guyton de Morveaun kanssa. Guyton de Morveau oli viidensadan neuvoston jäsen ja toimi professorina Pariisin École polytechniquessa. Napoleonin aikana Claudeine Picardet nimitettiin paronittareksi. 

Picardet`n ja hänen aviomiehensä viimeiset vuodet ovat heikosti dokumentoidut.
 Tieteellinen ura 
 thumb | right | Mme. Lavoisier (vasemmalla), Claudine Picardet (kirja kädessään), Berthollet, Fourcroy, Lavoisier (istumassa) ja Guyton de Morveau (oikealla)
Picardet opiskeli aluksi kemiaa tulevan aviomiehensä Guyton de Morteaun kemian kursseilla. Hän tutki mineraaleja Dijonin akatemian mineraalikokoelmissa ja oli mukana tehtäessä kemiallisia kokeita. Hän myös teki kokeita mineraaleilla varmistaakseen erään kääntämänsä mineraaleja käsittelevän teoksen väitteet oikeiksi. Teosta mainostettiin siten, että sen kääntäjän ilmoitettiin olevan kokenut laboratoriotyöntekijä ja havaintojen tekijä. http://www.tandfonline.com/doi/full/10.1080/00033790.2015.1034780

Picardet osallistui myös meteorologisten ilmiöiden tutkimiseen ja välitti tekemiään havaintoja Antoine Lavoisierille. Hän teki jo vuonna 1785 päivittäisiä havaintoja ilmapuntarilla ja hänen havaintojaan esitettiin tiedeyhteisölle Ranskan kuninkaallisessa akatemiassa.

Guyton de Morveau esitti jo vuonna 1782 yksinkertaista järjestelmää kemiallisten yhdisteiden nimeämiselle. Vuosina 1786 ja 1787 Claudine Picardet ja Guyton de Morveau tapasivat lähes joka päivä muita tieteilijöitä ja työskentelivät hankkeen parissa. Claudine Picardet oli ryhmästä ainoa nainen, ainoa muodollista koulutusta saamaton jäsen, mutta hän oli kaikkein tuotteliain. https://www.britannica.com/biography/Louis-Bernard-Guyton-de-Morveau#ref29805

Kääntäjänä Picardet käänsi tieteellisiä teoksia ranskaksi ruotsista, saksasta, italiasta ja englannista. Teokset käsittelivät yleensä kemiaa ja mineraaleja, mutta myös meteorologiaa.http://www.books.google.fi/books?id=6k5zd07FCCsC&pg=PA94&redir_esc=y#v=onepage&q&f=false

Picardet´n ja Guyton de Morveaun elämäntyö oli merkittävää. He olivat keskeisesti vaikuttamassa kemian muodostumisessa siksi tieteeksi, joka se on nykyään. Heidän työnsä tunnustetaan arvokkaaksi sekä Ranskassa ja kansainvälisesti.

 Lähteet 

Luokka: Ranskalaiset tieteilijät
Luokka:Ranskalaiset meteorologit
Luokka: Vuonna 1735 syntyneet
Luokka: Vuonna 1820 kuolleet